text: Chay pacha khunununuypa watanmanta pachan tayta Tinplurisqa hatun prusishunpi puririn sapa lunis santu Qusqu k'ititaqa. Ñuxch'uwan pilluyukuspa, tukuy sumah p'achallisqa quri q'aytukunawan, quri pilluyuh ima, manchay hatun wantunapi q'ipisqa puririn Qusquh kallinkunata. Runarí. Maymantachá waxwarimunpas sisi hinarah. Lluymi taytachataqa amachan. Kanmi camaretazos nisqapis, tukuy ima munay lliphlliph kuwitikunapis. Chaymantapis chufir hina llank'ahkunapis qaparichinkun awtu q'iwisqankuta. Lluytahmi mañakuyman, waqayman ima churakunku taytacha katidralman kutipuhtinqa. Chay hatun inlisamantan Rafael Heliodoro del Valle, Hondurasmanta harawih, nin: "Esa catedral es uno de los testimonios puros de la grandeza del hombre en el Siglo XVI" nispa, imaynan kashan Porras Barrenecheah "Antología del Cuzco" nisqa liwrupi qilqasqanpi.